На основу члана 60. став 1. тачка 2. Закона о јавним набавкама («Сл. гласник РС», бр. 124/12 14/15 и 68/15),

**ЗАВОД ЗА ЈАВНО ЗДРАВЉЕ ШАБАЦ**

**ул. Јована Цвијића бр. 1**

**www.zjz.org.rs**

у п у ћ у ј е

**ПОЗИВ**

**за подношење понуда за јавну набавку**

**мале вредности**

1. Број конкурсне документације МВ 3/2020
2. Назив, адреса и интернет адреса наручиоца: Завод за јавно здравље Шабац, улица

Јована Цвијића бр. 1, [www.zjz.org.rs](http://www.zjz.org.rs)

1. Наручилац је јавна установа у јавној својини.
2. Поступак јавне набавке: јавна набавка мале вредности.
3. Предмет набавке: Набавка електричне енергије за потребе Завода за јавно здравље у Шапцу, ознака из општег речника набавки – 09310000 (електрична енергијa).
4. Одлука о додели уговора о јавној набавци електричне енергије донеће се применом критеријума најнижа цена, уколико понуђач испуњава све захтеване спецификације и друге захтеве из јавног позива.

7. Конкурсна документација се преузима на Порталу јавних набавки и интернет страници наручиоца.

8. Понуде се подносе у писменом облику, на обрасцу који је саставни део конкурсне документације. Понуда мора бити јасна и недвосмислена, оверена печатом и потписом овлашћеног лица понуђача.

Обзиром да су за набавку услуга у конкурсној документацији од стране наручиоца дате спецификације, понуђене услуге морају одговарати специфицираним захтевима. Уколико понуђене услуге не испуњавју захтеване спецификације сматраће се да је таква понуда неприхватљива и иста ће се одбити, без њеног даљег разматрања.

9. Понуђачи своје понуде подносе у затвореном коверту, на адресу понуђача: Завод за јавно здравље Шабац, 15000 Шабац, ул. Јована Цвијића бр. 1.

Коверат мора бити затворен и запечаћен са назнаком: **«не отварај-понуда за набавку електричне енергије МВ 3/2020»**, док се на полеђини коверте обавезно мора назначити: назив, адреса и број телефон понуђача.

10. Рок за подношење понуда је 13.03.2020. године. Благовременим понудама ће се сматрати оне које до 13.03.2020. године, до 13,00 часова по локалном времену, стигну на адресу наручиоца. Све неблаговремене понуде неће се разматрати, већ ће комисија за јавне набавке по окончању поступка отварања понуда исте неотворене вратити пошиљаоцима.

11. Отварање понуда обавиће се јавно дана 13.03.2020. године у просторијама Завода за јавно здравље Шабац, са почетком у 13,05 часова.

12. Представници понуђача који учествују у поступку отварања понуда, дужни су да поднесу пономоћје за присуствовање поступку отварања понуда.

13. Одлуку о избору најповољније понуде наручилац ће донети у року од осам дана од дана јавног отварања понуда.

14. У прилогу овог позива достављамо вам конкурсну документацију, ради достављања понуде.

15. Сва додатна обавештења и информације могу се добити на телефон 015/343-611 контакт особа Оливера Ђорђевић-Шпегар.